paragraph_text: Radio je u atelijeru V. Kovačića i Huge Ehrlicha te kao profesor na Arhitektonskom fakultetu. Projektirao je i izvodio stambene i obiteljske kuće i javne zgrade (Tehnološki fakultet). Stvaralački je sintetizirao modernističke poticaje objedinivši ih u vlastiti arhitektonski izraz. Bavio se problemima urbanizma i zaštite spomenika, pisao stručne i teorijske članke te slikao.